ΚΑΝΟΝΙΣΜΟΣ (ΕΚ) αριθ. 1570/1999 ΤΟΥ ΣΥΜΒΟΥΛΙΟΥ

της 12ης Ιουλίου 1999

για την κατανομή αλιευτικών δυνατοτήτων για ορισμένα αποθέματα ιχθύων και για την τροποποίηση του κανονισμού (ΕΚ) αριθ. 48/1999 περί καθορισμού, για ορισμένα αποθέματα ιχθύων και ομάδες αποθεμάτων ιχθύων, των συνολικών επιτρεπόμενων αλιευμάτων (TAC) για το 1999 καθώς και ορισμένων όρων υπό τους οποίους είναι δυνατόν να αλιεύονται

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

τον κανονισμό (ΕΟΚ) αριθ. 3760/92 του Συμβουλίου, της 20ής Δεκεμβρίου 1992, για τη θέσπιση κοινοτικού συστήματος για την αλιεία και την υδατοκαλλιέργεια(1), και ιδίως το άρθρο 8 παράγραφος 4,

την πρόταση της Επιτροπής,

Εκτιμώντας τα ακόλουθα:

(1) ο κανονισμός (ΕΚ) αριθ. 48/1999(2) καθορίζει, για ορισμένα αποθέματα ιχθύων και ομάδες αποθεμάτων ιχθύων, τα TAC για το 1999 και ορισμένους όρους υπό τους οποίους μπορούν να αλιεύονται·

(2) για την παρεμπόδιση της υπερεκμετάλλευσης, είναι επιθυμητό να καθοριστούν νέα TAC για το 1999 προκειμένου να περιοριστούν τα αλιεύματα των αποθεμάτων κεντρονιού και της γαρίδας της Αρκτικής στη Βόρειο Θάλασσα· τα μερίδια των εν λόγω TAC που διατίθενται στην Κοινότητα θα πρέπει να κατανεμηθούν μεταξύ των κρατών μελών·

(3) για την παρεμπόδιση της υπεραλίευσης, η κοινοτική αλιεία που αφορά το προσφυγάκι στις περιοχές Vb (ζώνη ΕΚ), VI και VII, και VIIIabd θα πρέπει να αποτελέσει αντικείμενο κατανομής ποσοτώσεων μεταξύ των κρατών μελών, έτσι ώστε να υπάρχει κατάλληλη παρακολούθηση των τύπων αυτών αλιείας·

(4) οι προαναφερόμενες κατανομές θα πρέπει να πραγματοποιηθούν σύμφωνα με το δεύτερο εδάφιο του άρθρου 8 παράγραφος 4 του κανονισμού (ΕΟΚ) αριθ. 3760/92·

(5) το σύνολο ή μεγάλο μέρος των επιτρεπόμενων αλιευμάτων για το 1999 για όλα τα προαναφερόμενα είδη πιθανόν να έχει αλιευθεί κατά το χρόνο έκδοσης του παρόντος κανονισμού· είναι, κατά συνέπεια, σκόπιμο να αποκλεισθούν τα αλιεύματα αυτά από την εφαρμογή του κανονισμού (ΕΚ) αριθ. 847/96 του Συμβουλίου, της 6ης Μαΐου 1996, που αφορά τη θέσπιση συμπληρωματικών όρων για την ετήσια διαχείριση των TAC και των ποσοστώσεων(3)·

(6) στο πλαίσιο των διμερών διαβουλεύσεων για τα αμοιβαία αλιευτικά δικαιώματα μεταξύ της Κοινότητας και της Πολωνίας για το 1999, τροποποιήθηκε το κοινοτικό μερίδιο για τη σαρδελόρεγγα της Βαλτικής·

(7) θα πρέπει, κατά συνέπεια, να τροποποιηθεί αναλόγως ο κανονισμός (ΕΚ) αριθ. 48/1999 του Συμβουλίου,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Ο κανονισμός (ΕΚ) αριθ. 48/1999 τροποποιείται ως εξής:

1. Στο παράρτημα Ι:

α) οι πίνακες "Προσφυγάκι στην ζώνη Vb (κοινοτικά ύδατα), VI, VII", "Προσφυγάκι στην ζώνη VIIIabd" και "Σαρδελόρεγγα στην περιοχή IIIbcd (κοινοτικά ύδατα)" αντικαθίστανται από τους αντίστοιχους πίνακες του παραρτήματος Ι του παρόντος κανονισμού·

β) ο πίνακας "Προσφυγάκι στην ζώνη VIIIe" διαγράφεται·

γ) προστίθενται οι πίνακες του παραρτήματος ΙΙ του παρόντος κανονισμού, που αναφέρονται στη γαρίδα της Αρκτικής και στο κεντρόνι.

2. Στο παράρτημα ΙΙΙ:

α) η ζώνη "VIIIabd" που αφορά το προσφυγάκι, αντικαθίσταται από τη ζώνη "VIIIabde"·

β) διαγράφονται οι καταχωρήσεις που αφορούν το προσφυγάκι στην ζώνη VIIIe·

γ) προστίθενται οι καταχωρήσεις του παραρτήματος ΙΙΙ του παρόντος κανονισμού που αναφέρονται στη γαρίδα της Αρκτικής και στο κεντρόνι.

Άρθρο 2

Το άρθρο 5 παράγραφος 1 του κανονισμού (ΕΚ) αριθ. 847/96 του Συμβουλίου δεν εφαρμόζεται σε εκφορτώσεις:

α) κεντρονίου στη Βόρεια Θάλασσα (κοινοτικά ύδατα)·

β) γαρίδα της Αρκτικής στη Βόρεια Θάλασσα (κοινοτικά ύδατα)·

γ) προσφυγακίου στη διαίρεση CIEM Vb (κοινοτικά ύδατα), VI, VII, XII και XIV·

δ) προσφυγακίου στη διαίρεση CIEM VIIabde.

Άρθρο 3

Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 12 Ιουλίου 1999.

Για το Συμβούλιο

Ο Πρόεδρος

S. NIINISTÖ

(1) EE L 389 της 31.12.1992, σ. 1· κανονισμός όπως τροποποιήθηκε τελευταία από τον κανονισμό (ΕΚ) αριθ. 1181/98 (ΕΕ L 164 της 9.6.1998, σ. 1).

(2) ΕΕ L 13 της 18.1.1999, σ. 1.

(3) ΕΕ L 115 της 9.5.1996, σ. 3.

ΠΑΡΑΡΤΗΜΑ I

>ΘΕΣΗ ΠΙΝΑΚΑ>

>ΘΕΣΗ ΠΙΝΑΚΑ>

>ΘΕΣΗ ΠΙΝΑΚΑ>

ΠΑΡΑΡΤΗΜΑ II

>ΘΕΣΗ ΠΙΝΑΚΑ>

>ΘΕΣΗ ΠΙΝΑΚΑ>

ΠΑΡΑΡΤΗΜΑ III

>ΘΕΣΗ ΠΙΝΑΚΑ>